Noordkanaal

duimnael|links|Die Skotse Kintyre-skiereiland met die Mull of Kintyre-vuurtoring, met Noord-Ierland op die horison
Die Noordkanaal (Engels: North Channel, soms ook Straits of Moyle  of Sea of Moyle; in Ierse en Skotse Gaelies bekend as Sruth na Maoile, in Skots as Sheuch) is die seestraat wat die noordooste van Ierland van Suidwes-Skotland skei. Dit verbind die Ierse See met die Atlantiese Oseaan en maak deel uit van die seegebied wat deur die Internasionale Hidrografiese Organisasie (IHO) amptelik geklassifiseer word as die "Inner Seas off the West Coast of Scotland".Marine Regions: Inner Seas off the West Coast of Scotland. Besoek op 27 Augustus 2017

Die Noordkanaal se suidelike grens word deur 'n linie gevorm wat die Mull of Galloway met Ballyquintin Point verbind. Die noordelike grens is 'n linie wat Portnahaven met Benbane Head verbind. Die nouste deel van die seestraat is geleë tussen die Mull of Kintyre en Torr Head, met 'n wydte van 13 myl (21 km of 11 nautiese myl). Die diepste gedeelte is Beaufort's Dyke.

 Verwysings 

Kategorie:Atlantiese Oseaan
Kategorie:Geografie van Skotland
Kategorie:Noord-Ierland
Kategorie:Seestrate